APSTIPRINĀTS

SIA “Rīgas Austrumu klīniskā universitātes slimnīca”

Iepirkumu komisijas sēdē

2025.gada __.jūnijā
(Protokols Nr.__)

ATKLĀTA KONKURSA

Asins noņemšanas slēgtās sistēmas piederumu piegāde 
NOLIKUMS

ID Nr.RAKUS 2025/85K
Rīgā, 2025
1.VISPĀRĪGĀ INFORMĀCIJA

1. Iepirkuma identifikācijas numurs

RAKUS 2025/85K
1. Pasūtītājs

SIA „Rīgas Austrumu klīniskā universitātes slimnīca” 

reģistrācijas Nr. 40003951628

juridiskā adrese: Hipokrāta iela 2, Rīga, LV – 1079
tālrunis +371 67042400

e-pasts: aslimnica@aslimnica.lv 
1. Kontaktpersona

Pasūtītāja kontaktpersona: SIA „Rīgas Austrumu klīniskā universitātes slimnīca” Iepirkumu daļas vecākā juriste Daiga Gailīte, tālr. + 371 22023956, e-pasts: daiga.gailite@aslimnica.lv. 
Kontaktpersona sniedz tikai organizatoriska rakstura informāciju par iepirkuma procedūru.

1. Pretendenti

1.4.1.
Pretendents - fiziska vai juridiska persona, šādu personu apvienība jebkurā to kombinācijā, kas attiecīgi piedāvā tirgū piegādāt preces vai sniegt pakalpojumus un ir iesniegusi piedāvājumu atklātā konkursā “Asins noņemšanas slēgtās sistēmas piederumu piegāde”, identifikācijas Nr.RAKUS 2025/85K (turpmāk – Atklāts konkurss) EIS e-konkursu apakšsistēmā. 

1.4.2.
Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā jānorāda persona, kura pārstāv piegādātāju apvienību Atklātā konkursā, kā arī katras personas atbildības apjoms. Ja nav norādīta persona, kura pārstāv piegādātāju apvienību Atklātā konkursā, tad visi piegādātāju apvienības biedri paraksta Atklāta konkursa pieteikumu.

1.4.3.
       Visiem Atklāta konkursa pretendentiem piemēro vienādus noteikumus.

1. Apakšuzņēmēji, personāls un to nomaiņa

1.5.1.
Pretendents savā piedāvājumā norāda visus tos apakšuzņēmējus, kuru sniedzamo pakalpojumu vērtība ir vismaz 10 000 (desmit) tūkstoši euro no kopējās Atklāta konkursa iepirkuma līguma (turpmāk – Līgums) vērtības vai lielāka, un katram šādam apakšuzņēmējam izpildei nododamo Līguma daļu (iekļauts Atklāta konkursa nolikuma (turpmāk – nolikums) 1.pielikumā).

1.5.2.
Pretendents Līguma izpildē ir tiesīgs piesaistīt apakšuzņēmējus.

1.5.3.
Apakšuzņēmējs ir pretendenta nolīgta persona vai savukārt tās nolīgta persona, kura sniedz pakalpojumus, kas nepieciešami Līguma izpildei. 

1.5.4.
Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste tiek veikta saskaņā ar Publisko iepirkumu likuma (turpmāk – PIL) 62.pantu.

1.5.5.
Pasūtītājs pieņem lēmumu atļaut vai atteikt Atklātā konkursā izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
1. Atklāta konkursa nolikuma saņemšana

1.6.10.
Atklāta konkursa nolikums, nolikuma grozījumi un atbildes uz ieinteresēto piegādātāju jautājumiem ir publiski pieejamas EIS https://www.eis.gov.lv/EKEIS/Supplier/Organizer/309, pie konkrētās iepirkuma procedūras.
1.6.2.
Ieinteresētais piegādātājs EIS e-konkursu apakšsistēmā Atklāta konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs
.
1.6.3.
Ieinteresētais piegādātājs apņemas sekot līdzi turpmākajām izmaiņām nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem. Ja minētos dokumentus un ziņas iepirkuma komisija ir ievietojusi tīmekļvietnē EIS https://www.eis.gov.lv/EKEIS/Supplier/Organizer/309 pie konkrētās iepirkuma procedūras, tiek uzskatīts, ka piegādātājs tos ir saņēmis un ar tiem iepazinies.

1.6.4.
Ja nolikumā tiek konstatētas pretrunas ar publisko iepirkumu procedūru regulējošo tiesību aktu prasībām, piemēro publisko iepirkumu regulējošo tiesību aktu nosacījumus.
1. Papildu informācijas sniegšana

1.7.1.
Iepirkuma komisija un ieinteresētais piegādātājs vai pretendents ar informāciju apmainās PIL noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Mutvārdos sniegtā informācija Atklāta konkursa ietvaros nav saistoša.

1.7.2.
Paziņojumu par Atklāta konkursa dokumentācijas grozījumiem, iepirkuma komisijas sniegtās atbildes u.c. izmaiņas ieinteresētie piegādātāji, kas reģistrējušās kā nolikuma saņēmēji, saņem uz norādītājām e-pasta adresēm.
1.7.3.
Ieinteresētais piegādātājs jautājumus par nolikumu uzdod elektroniski rakstiskā veidā, adresējot tos iepirkuma komisijai un ievietojot tos EIS https://www.eis.gov.lv/EKEIS/Supplier/Organizer/309 pie konkrētās iepirkuma procedūras, kā arī nosūtot tos uz elektroniskā pasta adresi daiga.gailite@aslimnica.lv.  Papīra formāta dokuments nav jāiesniedz.

1.7.4.
Ja ieinteresētais piegādātājs ir laikus pieprasījis papildu informāciju, iepirkuma komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
1.7.5.
Papildu informāciju iepirkuma komisija nosūta e-pasta sūtījumā ieinteresētajam piegādātājam, kurš pieprasījis papildus informāciju/uzdevis jautājumu, un vienlaikus (tajā pašā dienā) ievieto informāciju EIS https://www.eis.gov.lv/EKEIS/Supplier/Organizer/309 e-konkursu apakšsistēmā Atklāta konkursa sadaļā.
1.7.6.
Par jautājuma saņemšanas dienu tiek uzskatīts saņemšanas datums no pirmdienas līdz piektdienai no plkst.8:30 līdz 16:30.

1.7.7.
Iepirkuma komisija nav atbildīga par to, ja kāds piegādātājs nav iepazinies ar informāciju par Atklātu konkursu, kurai ir nodrošināta brīva un tieša elektroniska pieeja tīmekļvietnē EIS https://www.eis.gov.lv/EKEIS/Supplier/Organizer/309 e-konkursu apakšsistēmā.
1. Piedāvājuma saturs un noformēšanas prasības

1.8.1.
Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:

1.8.1.1.
izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Atklāta konkursa sadaļā ievietotās formas;

1.8.1.2.
elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
1.8.2.
Sagatavojot piedāvājumu, pretendents ievēro, ka:

1.8.2.1.
pieteikuma veidlapa un Tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office rīkiem lasāmā formātā;

1.8.2.2.
iesniedzot piedāvājumu, pretendents ar drošu elektronisko parakstu un laika zīmogu paraksta vismaz pretendenta pieteikumu (sk. EIS sistēmā Atklāta konkursa sadaļā pievienotās datnes). Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā). Var tikt izmantots sistēmā iestrādātais paraksta rīks, kas nodrošina elektroniskā dokumenta parakstītāja identitātes apstiprināšanu;

1.8.2.3.
citus dokumentus pretendents pēc saviem ieskatiem ir tiesīgs iesniegt elektroniskā formā, parakstot ar EIS piedāvāto elektronisko parakstu vai parakstot ar drošu elektronisko parakstu.
1.8.3.
Piedāvājums jāiesniedz latviešu valodā. Tehniskā piedāvājuma dokumenti (piemēram, ražotāja izsniegta Preces tehniskā dokumentācija) var tikt iesniegti citā valodā ar pievienotu pretendenta apliecinātu tulkojumu latviešu valodā. Ja uz piedāvājuma iesniegšanas brīdi pretendents nevar nodrošināt ražotāja tehnisko dokumentu tulkojumu latviešu valodā, tai jābūt angļu valodā.
1.8.4.
Ja pretendents iesniedzis kāda dokumenta kopiju, to apliecina atbilstoši Ministru kabineta 04.09.2018. noteikumu Nr.558 „Dokumentu izstrādāšanas un noformēšanas kārtība” noteiktajai kārtībai (turpmāk – apliecināta kopija). Ja dokumenta kopija nav apliecināta atbilstoši šajā punktā minēto normatīvo aktu prasībām, iepirkuma komisija, ja tai rodas šaubas par iesniegtā dokumenta kopijas autentiskumu, PIL 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.

1.8.5.
Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas Atklāta konkursa sadaļā) ietvertos nosacījumus.
1.8.6.
Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.

1.9.
Piedāvājumu iesniegšanas/atvēršanas vieta, datums, laiks un kārtība

1.9.1.        Ieinteresētais piegādātājs piedāvājumu iesniedz līdz Iepirkumu uzraudzības biroja tīmekļvietnes attiecīgajā paziņojumā norādītajam piedāvājumu iesniegšanas termiņam EIS e–konkursu apakšsistēmā. 
1.9.2.        Konkrētais iepirkums tiks atvērts norādītajā termiņā, izņemot publisko iepirkumu likuma 68.panta septītajā daļā minētajā gadījumā Pasūtītājs EIS e-konkursu apakšsistēmā publicē informāciju par piedāvājumu atvēršanas sanāksmes atcelšanu un neatver iesniegtos piedāvājumus. Ja iesniegumu izskatīšanas komisija pieņem Publisko iepirkumu likuma 71.panta otrās daļas 1.punktā minēto lēmumu vai administratīvā lieta tiek izbeigta, Pasūtītājs EIS e-konkursu apakšsistēmā publicē informāciju par piedāvājumu atvēršanas sanāksmes laiku, kā arī informē par to Pretendentus vismaz trīs darbdienas iepriekš. Ja iesniegumu izskatīšanas komisija pieņem Publisko iepirkumu likuma 71.panta otrās daļas 3.punktā vai trešajā daļā minēto lēmumu, Pasūtītājs neatver iesniegtos piedāvājumus.
1.9.3.        Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.
1.9.4.        Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
1.9.5.        Informāciju par to, kā piegādātājs var reģistrēties EIS e-konkursu apakšsistēmā skatīt:https://www.eis.gov.lv/EIS/Publications/PublicationView.aspx?PublicationId=4&systemCode=CORE.
1.9.6.        Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā piecpadsmit minūtes pēc piedāvājumu iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai.
1.9.7.        Piedāvājumu atvēršana notiek, izmantojot Valsts reģionālās attīstības aģentūras uzturētajā tīmekļa vietnē www.eis.gov.lv pieejamos rīkus piedāvājumu elektroniskai atvēršanai.
1.9.8.        Piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.

2. INFORMĀCIJA PAR IEPIRKUMA PRIEKŠMETU

2.9. Iepirkuma priekšmeta apraksts

2.1.1.
Atklāta konkursa iepirkuma priekšmets ir asins noņemšanas slēgtās sistēmas piederumu  (turpmāk – Prece) piegāde, saskaņā ar Atklāta konkursa Tehniskajā un finanšu piedāvājumā (turpmāk – Tehniskā specifikācija) (nolikuma 2.pielikums) noteiktajām prasībām.

2.1.2.
Iepirkuma nomenklatūra (CPV kods): 33000000-0 (Medicīniskās ierīces, ārstniecības vielas un personiskās higiēnas preces.).
2.1.3.
Iepirkuma priekšmets nav sadalīts daļās (nolikuma 2.pielikums).
2.1.4.
Pretendents var iesniegt piedāvājumu tikai par visu iepirkuma priekšmetu kopā.
2.1.5.    Pretendentam jāiesniedz piedāvājums par iepirkuma priekšmeta visām pozīcijām. Piedāvājumi, kuros nebūs piedāvātas visas iepirkuma priekšmetā ietilpstošās pozīcijas, netiks vērtēti.

2.1.6.          Pretendents nevar iesniegt piedāvājuma variantus.
                   Pasūtītājs noraida pretendenta piedāvājumu, ja pretendenta piedāvātā līgumcena pārsniedz 150 procentus no nolikuma 2.2.2.punktā norādītās paredzamās līgumcenas.
2.1.7.
Tehniskajā un finanšu piedāvājumā (nolikuma 2.pielikums) pozīcijās norādītajiem daudzumiem ir informatīva nozīme. Pasūtītājs vispārīgās vienošanās ietvaros pasūtījumus veiks nepieciešamajā daudzumā, ņemot vērā kopējos plānotos finanšu līdzekļus Atklāta konkursa ietvaros.

2.1.8.
Pretendentu piedāvājumā norādītās iepirkuma priekšmeta kopējā cena ir tikai vērtējamā cena un tiks izmantotas tikai pretendentu finanšu piedāvājumu savstarpējai salīdzināšanai. Pasūtītājs vispārīgās vienošanās izpildē ņems vērā pretendenta piedāvātās vienas vienības cenas, kuras ir saistošas visu vispārīgās vienošanās darbības laiku.
2.1.9.
Preces piegādes laiks: saskaņā ar piegādes līgumā noteikto.

2.1. Vispārīgās vienošanās darbības laiks un būtiskie noteikumi

2.2.1. Pasūtītājs Atklāta konkursa rezultātā slēgs vispārīgo vienošanos (Vienošanās), kuras ietvaros tiks slēgti piegādes līgumi par iepirkuma priekšmetu (nolikuma 3.pielikums). 
2.2.2. Vispārīgās vienošanās plānotā summa par visu Atklāta konkursa iepirkuma priekšmetu (paredzamā Vienošanās summa) ir 299 999,00 EUR bez PVN. Pasūtītājs patur tiesības lemt par šajā punktā minētās summas izmaiņām, pamatojoties uz pasūtītāja finanšu iespējām, Vienošanās 2.2.punktu un PIL.

2.2.3. Tiks salīdzināta pretendentu piedāvātā kopējā cena iepirkuma priekšmetā un vispārīgās vienošanās tiesības Atklāta konkursa iepirkuma priekšmetā tiks piešķirtas ne vairāk kā 3 (trīs) pretendentiem, kuru piedāvājumi atbildīs nolikumā un Tehniskajā specifikācijā un finanšu piedāvājumā izvirzītajām prasībām un būs ar zemāko piedāvāto vērtējamo cenu.

2.2.4. Pretendentam jāiesniedz piedāvājums par iepirkuma priekšmetā ietvertajām visām preces pozīcijām. Piedāvājumi, kuros nebūs piedāvātas visas iepirkuma priekšmetā ietilpstošās preču pozīcijas, netiks vērtēti.
2.2.5. Vienošanās termiņš ir līdz 24 (divdesmit četriem) kalendārajiem mēnešiem no Vienošanās un Līguma noslēgšanas brīža vai līdz Vienošanās summas sasniegšanai, atkarībā no tā, kurš nosacījums iestājas pirmais.
2.2.6. Pasūtītājs saskaņā ar PIL 61.panta trešās daļas 1.punktu paredz Vienošanās un Līguma grozījumu iespēju saskaņā ar Vienošanās noteikumiem.
2.2.7. Pasūtītājs Vienošanās darbības laikā negarantē plānotā apjoma pasūtīšanu – iepirkuma apjoms var tikt palielināts vai samazināts atbilstoši faktiskajai nepieciešamībai. 

2.2.8. Atklāta konkursa Tehniskā - finanšu piedāvājuma (Nolikuma 2. pielikums) pozīcijās norādītajiem daudzumiem ir informatīva nozīme. Pasūtītājs Vienošanās ietvaros pasūtījumus veiks nepieciešamajā daudzumā, ņemot vērā kopējos plānotos finanšu līdzekļus.

2.2.9. Vienošanās un Līgums stājās spēkā dienā, kad tas ir abpusēji parakstīts un ir spēkā līdz līgumslēdzēju savstarpējo saistību pilnīgai izpildei. 

2.2.10. Pasūtītājs samaksu par piegādāto Preci veiks ne vēlāk kā 60 (sešdesmit) kalendāro dienu laikā pēc līguma noteikumiem atbilstošas Preces piegādes un saņemtā rēķina abpusējas parakstīšanas dienas, pārskaitot rēķinā norādīto naudas summu uz līgumā norādīto piegādātāja bankas norēķinu kontu. Rēķins tiek izrakstīts atbilstoši piegādāto preču skaitam.

2.2.11. Līguma izpildes vieta: 
2.2.11.1. stacionārs “Gaiļezers”, Hipokrāta ielā 2, Rīgā – slēgta tipa aptieka;
2.2.11.2. stacionārs “Latvijas Onkoloģijas centrs”, Hipokrāta ielā 4, Rīgā – slēgta tipa aptieka;

2.2.11.3. stacionārs “Biķernieki”, Lielvārdes ielā 68, Rīgā – slēgta tipa aptieka;
2.2.11.4. stacionārs “Latvijas Infektoloģijas centrs”, Linezera ielā 3, Rīgā – slēgta tipa aptieka;
2.2.11.5. stacionārs “Tuberkulozes un plaušu slimību centrs”, Upeslejas, Stopiņu novadā – slēgta tipa aptieka;
2.2.11.6. stacionārs “Jugla”, Juglas ielā 20, Rīgā – slēgta tipa aptieka.

3. PRASĪBAS, IESNIEDZAMIE DOKUMENTI UN PRETENDENTU ATLASE

3.1. Pieteikums dalībai Atklātā konkursā

3.1.1.
Vispārējie nosacījumi pretendenta dalībai Atklātā konkursā (tostarp iesniedzamie dokumenti) ir pieejami EIS https://www.eis.gov.lv/EKEIS/Supplier/Organizer/309 e-konkursu apakšsistēmā Atklāta konkursa sadaļā.

3.1.2.
Lai apliecinātu savu dalību Atklātā konkursā, pretendentam jāiesniedz pieteikums saskaņā ar EIS e-konkursu apakšsistēmā Atklāta konkursa sadaļā publicēto veidlapu (nolikuma 1.pielikums).

3.1.3.
Pieteikumā, atbilstoši Iepirkumu uzraudzības biroja sniegtajam skaidrojumam https://www.iub.gov.lv/sites/iub/files/content/Skaidrojumi%20(no%2018.05)/skaidrojums_mazajie_videjie_uzn.pdf) jānorāda, kādam statusam atbilst pretendents – mazajam vai vidējam uzņēmumam.

3.1.4.
Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas iekļauta piegādātāju apvienībā, pārstāvim ar pārstāvības tiesībām.

3.1.5.
Ja pieteikumu paraksta persona, kurai nav pretendenta pārstāvības tiesības, jāiesniedz pretendenta personas ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu.

3.1.6.
Persona, kura paraksta pieteikumu, pārstāvības tiesībām jābūt nostiprinātām atbilstoši Latvijas Republikā spēkā esošajam normatīvo aktu regulējumam. Ārvalstu pretendenta paraksttiesīgās personas pārstāvības tiesībām ir jābūt nostiprinātām atbilstoši tā reģistrācijas valsts vai patstāvīgās dzīvesvietas valsts normatīvo aktu regulējumam.
3.1.7.
Ja pieteikumu nav parakstījusi persona ar pārstāvības tiesībām, piedāvājums tiek noraidīts.

3.2. Pretendentu izslēgšanas noteikumi 

3.2.1. Iepirkuma komisija izslēdz pretendentu no dalības Atklātā konkursā, ja:

3.2.1.1. pretendents vai tā iesniegtais piedāvājums nav atbilstošs nolikumā vai PIL noteiktajam (tajā skaitā, ja attiecībā uz pretendentu tiek konstatēts nepatiesas informācijas sniegšanas iepirkuma komisijai fakts);

3.2.1.2. pretendents iepirkuma komisijas noteiktajā termiņā nav sniedzis iepirkuma komisijas pieprasīto precizējošo informāciju, kā rezultātā iepirkuma komisija nevar izvērtēt pretendenta iesniegtā piedāvājuma atbilstību nolikumā izvirzītajām prasībām;

3.2.1.3. uz pretendentu vai PIL 42.pantā norādītajām personām attiecas kaut viens no PIL 42.pantā noteiktajiem izslēgšanas gadījumiem;

3.2.1.4. uz pretendentu ir attiecināms PIL 43.pantā noteiktais un tas nav iesniedzis PIL 43.pantā minēto skaidrojumu, iepirkuma komisija rīkojas saskaņā ar PIL 43.pantu.

3.2.1.5. uz pretendentu attieksies Starptautisko un Latvijas Republikas nacionālo sankciju likuma 11.1panta pirmajā daļā noteiktie izslēgšanas nosacījumi.
3.3. Pretendentu atlase

3.3.1.
Pretendentu atlases nosacījumi ir obligāti visiem pretendentiem, kuri vēlas iegūt vispārīgās vienošanās slēgšanas tiesības.

3.3.2.
Iesniedzot nolikumā pieprasītos atlases dokumentus, pretendents apliecina, ka tā kvalifikācija ir pietiekama Līguma izpildei.

3.3.3.
Izziņas un citus dokumentus, kurus PIL noteiktajos gadījumos izsniedz Latvijas Republikas kompetentās institūcijas, iepirkuma komisija pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus iepirkuma komisija pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

3.3.4.
Saskaņā ar PIL 49.pantu pretendents kā sākotnējo pierādījumu atbilstībai nolikuma 3.4.punktā noteiktajām pretendentu atlases prasībām var iesniegt Eiropas vienoto iepirkuma procedūras dokumentu (turpmāk – EVIPD). 

3.3.5.
Ja piegādātājs izvēlējies iesniegt EVIPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 euro no iepirkuma līguma vērtības. Piegādātāju apvienība iesniedz atsevišķu EVIPD par katru tās dalībnieku. (pieejams espd.eis.gov.lv (aizpildāms tās 2.pielikums)).

3.3.6.
Ja pretendents izvēlējies iesniegt EVIPD, lai apliecinātu, ka tas atbilst nolikumā noteiktajām pretendentu atlases prasībām, iepirkuma komisija jebkurā brīdī Atklāta konkursa laikā var lūgt jebkuram pretendentam iesniegt visus vajadzīgos sertifikātus un apliecinošos dokumentus vai daļu no tiem, ja tas ir nepieciešams Atklāta konkursa pareizas norises nodrošināšanai.

3.4. Atlases prasības un iesniedzamie dokumenti

Pretendents var balstīties uz citu uzņēmēju iespējām, ja tas ir nepieciešams Līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda iepirkuma komisijai, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par sadarbību Līguma izpildei.

	Prasība
	Iesniedzamais dokuments

	3.4.1. Pretendents - fiziskā vai juridiskā persona, vai pasūtītājs, šādu personu apvienība jebkurā to kombinācijā, kas attiecīgi piedāvā tirgū piegādāt preces vai sniegt pakalpojumus un ir iesniedzis pieteikumu Atklātam konkursam atbilstoši Atklāta konkursa nolikuma prasībām.

Pretendenta pieteikumu par piedalīšanos Atklātā konkursā jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendenta piedāvājumu paraksta ārvalstīs reģistrēta pretendenta pilnvarota persona vai persona, kas atšķiras no Latvijas reģistros norādītās personas ar pārstāvniecības tiesībām, tad piedāvājumam jāpievieno pilnvara vai tās apliecināta kopija.

Ja pretendents ir piegādātāju apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikums jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.

Atbilstību kvalifikācijas prasībām, t.i. prasības attiecībā uz tehniskām un profesionālām spējām, kas izvirzītas saskaņā ar PIL 46.pantu, pretendents kā piegādātāju apvienība var apliecināt kopumā.

Pretendents pieteikuma parakstīšanai izmanto EIS iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.
	3.4.1.1. Pretendenta pieteikums dalībai Atklātā konkursā saskaņā ar nolikuma 1.pielikuma veidni.
3.4.1.2. Pretendenta apliecinājums par neatkarīgi sagatavotu piedāvājumu (aizpildīta Nolikuma pielikumā Nr. 4 pievienotā forma).



	3.4.2. Ja pieteikumu iesniedz piegādātāju apvienība, pieteikuma dokumentus paraksta atbilstoši piegādātāju savstarpējās vienošanās nosacījumiem.
	3.4.2.1. Papildus pieteikumam jāpievieno šo personu starpā noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. Līgumā (vienošanās) jāiekļauj šāda informācija:

· piegādātāju apvienības dibināšanas mērķis un līguma darbības (spēkā esamības) termiņš;
· katra apvienības dalībnieka Līguma daļa, tiesības un pienākumi;
· informācija par piegādātāju apvienības vadošo dalībnieku;
· pilnvarojumu dalībniekam, kurš tiesīgs rīkoties visu personas dalībnieku vārdā un to vietā, norādot dalībnieka pilnvarotās personas ieņemamo amatu, vārdu un uzvārdu.

	3.4.3.Pretendents normatīvajos aktos noteiktajā kārtībā ir reģistrēts Komercreģistrā vai līdzvērtīgā reģistrā ārvalstīs. 

Prasība attiecas arī uz personālsabiedrību un visiem personālsabiedrības biedriem (ja  piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).


	3.4.3.1. Informāciju par pretendentu, kurš ir reģistrēts LV Komercreģistrā, iepirkuma komisija pārbauda Uzņēmumu reģistra tīmekļa vietnē, ja pretendents nav iesniedzis komersanta reģistrācijas apliecības kopiju.

Ja pretendents (personu grupa) uz piedāvājuma iesniegšanas brīdi nav izveidojis personālsabiedrību, tad personu grupa iesniedz visu personu grupas dalībnieku parakstītu saistību raksta (protokolu, vienošanos vai citu dokumentu) kopiju par sadarbību līguma izpildē.

Pretendents, kurš nav reģistrēts LV Komercreģistrā iesniedz komercdarbību reģistrējošas iestādes ārvalstīs izdotu reģistrācijas apliecības kopiju vai izziņu (-as) vai arī ārvalstīs reģistrēts pretendents norāda publiski pieejamu reģistru, kur iepirkuma komisija varētu pārliecināties par reģistrācijas faktu, kas apliecina, ka pretendents, personu grupas dalībnieki, personālsabiedrības dalībnieki un apakšuzņēmēji ir reģistrēti likumā noteiktajā kārtībā un apliecina ārvalstīs reģistrēta pretendenta (arī personu grupas dalībnieku, personālsabiedrības dalībnieku un apakšuzņēmēju) dalībnieku sastāvu.

	3.4.4.
Pretendentam ir piedāvātās preces EK atbilstības deklarācijas kopija (atbilstoši direktīvai 98/79 EEC - In vitro diagnostic medical device vai regulai 2017/746), ja prece ir klasificējama kā medicīnas prece vai IVD prece (attiecas uz iepirkuma priekšmeta 1.1-1.9.pozīciju). 
	3.4.4.1. Lai apliecinātu nolikuma 3.4.4. punkta izpildi, pretendentam jāiesniedz piedāvātās preces EK atbilstības deklarācijas kopija, ja prece ir klasificējama kā medicīnas prece vai IVD prece. Ja prece nav uzskatāma par medicīnas vai IVD klases preci, piegādātājs iesniedz Apliecinājumu, kur norāda kuras piedāvātās preces nav klasificējamas kā medicīnas vai IVD klases prece atbilstoši direktīvai EEK 98/79 vai regulai 2017/746 (attiecas uz iepirkuma priekšmeta 1.1-1.9.pozīciju). 

	3.4.5. Preces ražotājam ir Eiropas Komisijas Nando (New Approach Notified and Designated Organisations) sarakstā esošas pilnvarotas institūcijas (notified body – angļu val.) izdots CE sertifikāts, saskaņā ar Eiropas Parlamenta un Padomes 1988. gada 27. oktobra Direktīvu 98/79 EK „Par medicīnas ierīcēm, ko lieto in vitro diagnostikā” vai Eiropas Parlamenta un Padomes (ES) Regulu 2017/746 par in vitro diagnostikas medicīniskām ierīcēm, prasībām (attiecas uz iepirkuma priekšmeta 1.1-1.9.pozīciju).
	3.4.5.1. Eiropas Parlamenta un Padomes 1988. gada 27. oktobra Direktīvas 98/79 EK „Par medicīnas ierīcēm, ko lieto in vitro diagnostikā” vai Eiropas Parlamenta un Padomes (ES) Regulas 2017/746 par in vitro diagnostikas medicīniskām ierīcēm, prasībām atbilstoša Eiropas Komisijas Nando (New Approach Notified and Designated Organisations) sarakstā esošas pilnvarotas institūcijas (notified body – angļu val.) izdota CE sertifikāta kopija un tā tulkojums – abi dokumenti ar pretendenta apliecinājumu (attiecas uz iepirkuma priekšmeta 1.1-1.9.pozīciju).

	3.4.6. Pretendentam ir tiesības pārdot pārstāvētā ražotāja Preci Latvijas Republikā, atbilstoši Eiropas Parlamenta un Padomes 1988. gada 27. oktobra Direktīvā 98/79 EK „Par medicīnas ierīcēm, ko lieto in vitro diagnostikā” vai Eiropas Parlamenta un Padomes (ES) Regulā 2017/746 par in vitro diagnostikas medicīniskām ierīcēm, noteiktajam (attiecas uz iepirkuma priekšmeta 1.1-1.9.pozīciju).
	3.4.6.1. Ražotāja vai tā pārstāvja pilnvarojuma vēstule Pretendentam par tiesībām pārdot pārstāvētā ražotāja Preces, Latvijas Republikā atbilstoši Eiropas Parlamenta un Padomes 1988. gada 27. oktobra Direktīvā 98/79 EK „Par medicīnas ierīcēm, ko lieto in vitro diagnostikā” vai Eiropas Parlamenta un Padomes (ES) Regulā 2017/746 par in vitro diagnostikas medicīniskām ierīcēm, noteiktajam (attiecas uz iepirkuma priekšmeta 1.1-1.9.pozīciju).
Gadījumā, ja Pretendents iesniedz ražotāja pārstāvja pilnvarojuma vēstuli, klāt jāpievieno ražotāja vēstule par tiesībām pilnvarotajam pārstāvim nodot pilnvarojumu trešajai pusei produkta izplatīšanai.

	3.4.7. Preces ražotājam ir Eiropas Komisijas Nando (New Approach Notified and Designated Organisations) sarakstā esošas pilnvarotas institūcijas (notified body – angļu val.) izdots CE sertifikāts, saskaņā ar Eiropas Komisijas 1993. gada 14. jūnija Direktīvas 93/42/EEK „Par medicīniskajām ierīcēm” vai Eiropas Parlamenta un Padomes (ES) Regulas 2017/745, kas attiecas uz medicīniskām ierīcēm, prasībām.
	3.4.7.1. Eiropas Komisijas 1993. gada 14. jūnija Direktīvas 93/42/EEK „Par medicīniskajām ierīcēm” vai Eiropas Parlamenta un Padomes Regulas (ES) 2017/745, kas attiecas uz medicīniskām ierīcēm, prasībām atbilstoša Eiropas Komisijas Nando (New Approach Notified and Designated Organisations) sarakstā esošas pilnvarotas institūcijas (notified body – angļu val.) izdota CE sertifikāta kopija un tā tulkojums – abi dokumenti ar pretendenta apliecinājumu.

	3.4.8. Preces ražotājs ir izdevis Preču EK Atbilstības deklarāciju saskaņā ar Eiropas Komisijas 1993. gada 14. jūnija Direktīvas 93/42/EEK „Par medicīniskajām ierīcēm” vai Eiropas Parlamenta un Padomes (ES) Regulas 2017/745, kas attiecas uz medicīniskām ierīcēm, prasībām.
	3.4.8.1. Preču ražotāja izdota EK Atbilstības deklarācijas kopija saskaņā ar Eiropas Komisijas 1993. gada 14. jūnija Direktīvas 93/42/EEK „Par medicīniskajām ierīcēm” vai Eiropas Parlamenta un Padomes Regulas (ES) 2017/745, kas attiecas uz medicīniskām ierīcēm, prasībām un tās tulkojums – abi dokumenti ar pretendenta apliecinājumu.

	3.4.9. Pretendentam ir tiesības pārdot piedāvāto Preci Latvijas Republikā, atbilstoši Eiropas Komisijas 1993. gada 14. jūnija Direktīvas 93/42/EEK „Par medicīniskajām ierīcēm” vai Eiropas Parlamenta un Padomes Regulas (ES) 2017/745 prasībām, kas attiecas uz medicīniskām iekārtām, noteiktajam.
	3.4.9.1. Piedāvātās Preces ražotāja vai tā pārstāvja pilnvarojuma vēstule par tiesībām Pretendentam pārdot piedāvāto Preci un veikt servisa pakalpojumus Latvijas Republikā atbilstoši Eiropas Komisijas 1993. gada 14. jūnija Direktīvā 93/42/EEK „Par medicīniskajām ierīcēm” vai Eiropas Parlamenta un Padomes Regulas (ES) 2017/745 prasībām, kas attiecas uz medicīniskām iekārtām, noteiktajam. 
Gadījumā, ja Pretendents iesniedz ražotāja pārstāvja pilnvarojuma vēstuli, klāt jāpievieno ražotāja vēstule par tiesībām pilnvarotajam pārstāvim nodot pilnvarojumu trešajai pusei produkta izplatīšanai.

	3.4.10. Piegādātājam jānodrošina, ka precēm un piederumiem ir CE marķējums.
	3.4.10.1. Pretendenta apliecinājums, ka Precēm ir CE marķējums.

	3.4.11. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda iepirkuma komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.

Pretendents, iesniedzot piedāvājumu, var balstīties uz citu personu tehniskām un profesionālām iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. 

Pretendents, kā arī personas, uz kuras iespējām pretendents balstās, dokumentu parakstīšanai var izmantot EIS iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.
	3.4.11.1. Personas, uz kuras iespējām pretendents balstās, rakstisks apliecinājums par piedalīšanos Atklātā konkursā, kā arī apliecinājums nodot pretendenta rīcībā līguma izpildei nepieciešamos resursus gadījumā, ja ar pretendentu tiek noslēgts līgums.

Ja pretendents, iesniedzot pieteikumu, balstās uz citu komersantu saimniecisko vai finansiālo stāvokli, tas pierāda iepirkuma komisijai, ka viņa rīcībā būs nepieciešamie resursi, iesniedzot dokumentu, kas apliecina šo komersantu sadarbību konkrētā līguma izpildei, norādot, ka pretendents un attiecīgā persona būs solidāri atbildīgi.

Ja pretendents, iesniedzot pieteikumu, balstās uz citu komersantu tehniskām un profesionālām spējām, tas pierāda iepirkuma komisijai, ka viņa rīcībā būs nepieciešamie resursi, iesniedzot dokumentu, kas apliecina nepieciešamo resursu nodošanu pretendenta rīcībā.


3.5. Tehniskais un finanšu piedāvājums

3.5.1.        Pretendents, iesniedzot Tehnisko un finanšu piedāvājumu atbilstoši EIS e-konkursu apakšsistēmā Atklāta konkursa sadaļā publicētajām veidlapām, aizpildot attiecīgas Microsoft Excel formas šūnas, apliecina piedāvātās Preces atbilstību Tehniskajā specifikācijā noteiktajām prasībām. Pretendentu piedāvājumi, kuros nebūs aizpildīta tabula, netiks vērtēti.
3.5.2. Pretendents nedrīkst veikt izmaiņas EIS e-konkursu apakšsistēmā Atklāta konkursa sadaļā publicēto veidlapu struktūrā, t.sk. dzēst vai pievienot rindas vai kolonnas.
3.5.3. Pretendenta Tehniskajam un finanšu piedāvājumam jāatbilst Tehniskās specifikācijas prasībām (sk. EIS sistēmā Atklāta konkursa sadaļā pievienoto datni 2.pielikums).

3.5.4. Pretendentam Tehniskajam un finanšu piedāvājumam skaidri, viennozīmīgi un nepārprotami jāatspoguļo Tehniskās specifikācijas prasību izpilde.

3.5.5. Pretendentam jāsagatavo piedāvājums, ņemot vērā arī vispārīgajā vienošanās un Līgumā noteikto (nolikuma 3.pielikums).

3.5.6. Tehniskajam un finanšu piedāvājumam obligāti jāpievieno šādi dokumenti:
3.5.6.1. pretendenta apliecināta ražotāja izdota datu brošūra (data sheet) (latviešu vai angļu valodā) ar precīzi atzīmētām atbilstībām tehniskās specifikācijas prasībām Pretendenta piedāvātajai Precei vai jebkāda cita tehniskā informācija, pēc kuras iepirkuma komisijai ir iespējams objektīvi izvērtēt tehniskā piedāvājuma atbilstību nolikumā izvirzītajām prasībām. Ja Pretendents iesniedz apliecinājumus par atbilstību tehniskās specifikācijas prasībām, kas nav atrodama ražotāja izdotajā tehniskajā datu brošūrā, tad katram no šiem apliecinājumiem ir jābūt apstiprinātiem ar pievienotu atbilstošu tehnisko dokumentāciju vai citiem, objektīvi izvērtējamiem, pierādījumiem. Ja datu brošūrā vai citā pievienotajā ražotāja izdotajā informatīvajā materiālā nav atrodama minētā informācija, tā tiek vērtēta kā neatbilstība tehniskajā piedāvājumā izvirzītajām prasībām.

3.5.6.2.  apliecinājums (brīvā formā), ka preces tiks piegādātas iepakojumā, kas nodrošinās preces saglabāšanu tās pārvadāšanas un glabāšanas laikā, atbilstoši ražotāja noteiktām prasībām un spēkā esošiem normatīvajiem aktiem.
3.5.6.3. apliecinājums (brīvā formā), ka precēm būs marķējums un instrukcijas latviešu valodā atbilstoši spēkā esošiem normatīvajiem aktiem.
3.5.6.4. apliecinājums (brīvā formā), ka pretendents spēj piegādāt Nolikuma pielikumā Nr. 2 piedāvāto Preču daudzumu par nemainīgu, iepirkumā piedāvāto cenu visā piegādes līguma darbības laikā.
3.5.7. Pretendents iesniedz finanšu piedāvājumu atbilstoši EIS e-konkursu apakšsistēmā Atklāta konkursa sadaļā publicētajai veidlapai, aizpildot nolikuma 2.pielikumā attiecīgās pozīcijas Microsoft Excel formas šūnas, kā arī EIS e-konkursu apakšsistēmā pie konkrētās iepirkuma procedūras aizpildot cenai paredzēto aili.
3.5.8. Pretendentam Finanšu piedāvājumā visas cenas par vienu vienību ir jānorāda euro (EUR) bez PVN ar ne vairāk kā 4 (četrām) ciparu zīmēm aiz komata, visas cenas par oriģinālu, kopējā cena par pozīciju un kopsumma jānorāda euro (EUR) bez PVN ar ne vairāk kā 2 (divām) ciparu zīmēm aiz komata.
3.5.9. Finanšu piedāvājumā pretendentam jāietver visi izdevumi un izmaksas, kas saistītas ar Vienošanās un līguma izpildi – nodokļi, nodevas (izņemot pievienotās vērtības nodokli), administrācijas, transporta izmaksas, darbs, materiāli u.c. saistītās izmaksas. Pasūtītājs nemaksās nekādus pretendenta papildus izdevumus, kas nebūs iekļauti finanšu piedāvājumā.

3.5.10. Pretendents nedrīkst iesniegt finanšu piedāvājuma variantus.

4. PIEDĀVĀJUMU VĒRTĒŠANA

4.1. Piedāvājuma izvēles kritērijs

Iepirkuma komisija izvēlas saimnieciski visizdevīgāko piedāvājumu no Nolikuma un tehniskās specifikācijas prasībām atbilstošajiem piedāvājumiem, kā piedāvājuma izvēles kritēriju nosakot viszemāko cenu EUR bez PVN par iepirkuma priekšmetu. Iepirkuma komisija saskaņā ar nolikuma noteikumiem noteiks maksimāli 3 (trīs) pretendentus, ar kuriem tiks slēgta vispārīgā vienošanās un piegādes līgums iepirkuma priekšmetā. 
4.2. Piedāvājumu vērtēšanas pamatnoteikumi

4.2.1. Iepirkuma komisija piedāvājumu vērtēšanu veic slēgtās sēdēs šādos posmos:

4.2.1.1. piedāvājuma noformējuma pārbaude;

4.2.1.2. pretendentu atlase;
4.2.1.3. tehniskā piedāvājuma atbilstības pārbaude;
4.2.1.4. finanšu piedāvājumu vērtēšana.

4.2.2.
Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.
4.2.3.
Atbilstoši Ministru kabineta 28.02.2017. noteikumu Nr.107 “Iepirkuma procedūru un metu konkursu norises kārtība” 16.punktam, iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas līguma slēgšanas tiesības. Iepirkuma komisija, lai gūtu pārliecību, ka izraudzītajam pretendentam būtu piešķiramas līguma slēgšanas tiesības, pirms tam attiecībā uz visiem piedāvājumiem pārbauda aritmētisko kļūdu neesamību un iesniegtā piedāvājuma atbilstību.
4.3. Piedāvājuma noformējuma pārbaude

4.3.1. Iepirkuma komisija novērtē katra piedāvājuma atbilstību nolikuma 1.8.punktā noteiktajām prasībām.

4.3.2. Ja piedāvājums neatbilst kādai no piedāvājumu noformējuma prasībām, iepirkuma komisija var lemt par attiecīgā piedāvājuma tālāku izskatīšanu.

4.4. Pretendentu atlase

4.4.1. Iepirkuma komisija novērtē pretendenta atbilstību nolikuma 3.4.punktā noteiktajām pretendentu atlases prasībām.

4.4.2. Ja Iepirkuma komisija konstatē, ka pieteikumā vai piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, tas pieprasīs, lai pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās formācijas vai dokumenta iesniegšanai iepirkuma komisija noteiks samērīgi ar laiku, kas nepieciešams šādas informācijas vai dokumenta sagatavošanai un iesniegšanai.

4.4.3. Ja iepirkuma komisija ir pieprasījusi izskaidrot vai papildināt pieteikumā vai piedāvājumā ietverto pretendenta iesniegto informāciju, bet pretendents to nav izdarījis atbilstoši iepirkuma komisijas noteiktajām prasībām, iepirkuma komisija pieteikumu vai piedāvājumu vērtē pēc tās rīcībā esošās informācijas.

4.4.4. Lai izslēgtu šaubas par pretendenta iesniegto dokumenta kopiju autentiskumu, iepirkuma komisija var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.

4.4.5. Ja pretendents neatbilst kādai no nolikuma 3.4.punktā noteiktajām pretendentu atlases prasībām, pretendenta piedāvājums tiek noradīts un tā piedāvājumu tālāk nevērtē.

4.5. Tehniskā piedāvājuma atbilstības pārbaude

4.5.1. Iepirkuma komisija pārbauda, vai pretendenta tehniskais piedāvājums atbilst Tehniskajā specifikācijā izvirzītajām prasībām.

4.5.2. Iepirkuma komisija ir tiesīga pieprasīt, lai tiek izskaidrota tehniskajā piedāvājumā iekļautā informācija.

4.5.3. Ja pretendenta tehniskais piedāvājums neatbilst kādai no Tehniskās specifikācijas prasībām, iepirkuma komisija izslēdz pretendentu no turpmākās dalības Atklāta konkursa iepirkuma priekšmetā un tā iepirkuma priekšmetā piedāvājumu tālāk nevērtē.
4.5.4. Piedāvājumu vērtēšanas gaitā Komisija ir tiesīga pieprasīt pretendentam iesniegt piedāvāto Preču paraugus, lai varētu izvērtēt vai pretendenta piedāvātā Prece atbilst Tehniskās specifikācijas prasībām.
4.5.5. Iesniegtajam Preces paraugam jābūt jaunam un nelietotam, jāatbilst Tehniskās specifikācijas prasībām un iesniegtajam tehniskajam piedāvājumam un jābūt oriģinālajā iesaiņojumā (ražotāja).
4.5.6. Pretendentam Preces parauga iesniegšana jānodrošina ne vēlāk kā 7 (septiņu) kalendāro dienu laikā no uzaicinājuma to iesniegt vēstules nosūtīšanas dienas. Preces paraugam jāpievieno informācija par pretendentu (parauga iesniedzēju), Preces nosaukums (pozīcija) un norāde par Atklātu konkursu.
4.5.7. Preces paraugs var tikt testēts un var tikt iznīcināts vai bojāts. Ja Preces paraugs netiks bojāts vai iznīcināts, tas, pēc pieprasījuma, var tikt atgriezts parauga iesniedzējam.
4.5.8. Ja pretendents neiesniedz pieprasītos preču paraugus noteiktajā termiņā, pasūtītājs ir tiesīgs pretendentu izslēgt no turpmākas dalības konkursā. 
4.6. Finanšu piedāvājumu vērtēšana

4.6.1. Iepirkuma komisija pārbauda vai pretendenta piedāvājumā nav aritmētisku kļūdu. Ja iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot piedāvājumu, iepirkuma komisija ņem vērā iepirkuma komisijas veikto aritmētisko kļūdu labojumus.

4.6.2. Iepirkuma komisija pārbauda, vai nav iesniegts nepamatoti lēts piedāvājums un rīkojas saskaņā ar PIL 53.panta noteikumiem. Ja iepirkuma komisija konstatē, ka ir iesniegts nepamatoti lēts piedāvājums, tas tiek noraidīts.

4.6.3. Iepirkuma komisija izvēlas piedāvājumus saskaņā ar piedāvājuma izvēles kritēriju, kas norādīts nolikuma 4.1.punktā, vērtējot pretendenta Tehniskajā un finanšu piedāvājumā norādīto kopējo iepirkuma priekšmeta summu EUR bez PVN. 

4.6.4. Ja iepirkuma komisija konstatē, ka pretendentu piedāvājumu novērtējums atbilstoši izraudzītajam piedāvājuma izvēles kritērijam ir vienāds, iepirkuma komisija kā izšķirošo piedāvājuma izvēles kritēriju piemēros to, ka izvēlēto piedāvājumu ir iesniedzis pretendents, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku) (atbilstoši PIL 51.panta septītajai daļai). Pretendentiem, kas iesnieguši vienādas cenas, pierādījumi par PIL 51.pantā septītajā daļā minēto priekšrocību esamību būs jāiesniedz 3 (trīs) darba dienu laikā no pieprasījuma saņemšanas. Gadījumā, ja starp pretendentiem nav neviena, kurš atbilst iepriekš minētajam kritērijam, vai šim kritērijam atbilst vairāki pretendenti, iepirkuma komisija rīkos atklātu izlozi. Par izlozes laiku un kārtību tiek informēti pretendenti, kas iesnieguši piedāvājumus ar vienādām cenām iepirkuma priekšmetā.
4.6.5. Piedāvājumu vērtēšanas gaitā iepirkuma komisija ir tiesīga pieprasīt, lai pretendents iesniedz apliecinājumu tam, ka piedāvājumu izstrādājis neatkarīgi.
5. LĒMUMA PIEŅEMŠANA UN VISPĀRĪGĀS VIENOŠANĀS SLĒGŠANA

5.1. Informācijas pārbaude pirms lēmuma par līguma slēgšanas tiesību piešķiršanu pieņemšanas

5.1.1. 
Attiecībā uz pretendentu, kuram, saskaņā ar nolikumā noteikto, būtu piešķiramas vispārīgās vienošanās un Līguma slēgšanas tiesības, iepirkuma komisija, pirms lēmuma par Līguma slēgšanas tiesību piešķiršanu pieņemšanas, veiks izslēgšanas noteikumu pārbaudi.
5.1.2. 
Pasūtītājs izslēdz pretendentu, kuram būtu piešķiramas vispārīgās vienošanās un Līguma slēgšanas tiesības, no dalības Atklātā konkursā jebkurā no šādiem gadījumiem:
5.1.2.1. 
pretendents vai PIL 42. panta trešajā daļā minētās personas, atbilst kādam  no PIL 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktajiem izslēgšanas noteikumiem; 

5.1.2.2. 
uz pretendentu ir attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas nosacījumi; 

5.1.2.3. 
uz pretendentu vai PIL 42. panta trešajā daļā minētajām personām, attiecas 2022. gada 8. aprīļa Eiropas Komisijas Padomes regulas (ES) 2022/576, ar kuru groza Regulu (ES) Nr.833/2014 par ierobežojošiem pasākumiem saistībā ar Krievijas darbībām 5.k. punktā noteiktais; 

5.1.2.4.
pretendents norādījis nepatiesas ziņas; 

5.1.2.5.
piedāvājums neatbilst normatīvajos aktos un nolikumā norādītajām prasībām;

5.1.2.6. 
pretendenta piedāvājums ir nepamatoti lēts.

5.1.3. 
5.1.2.1. punkta noteikumu pārbaudi iepirkuma komisija veic PIL 42. pantā noteiktajā kārtībā. 

5.1.4. 
Vērtējot pretendentu uzticamības nodrošināšanai iesniegto pierādījumu atbilstību, iepirkuma komisija rīkojas saskaņā ar PIL 43. pantā noteikto.
5.2. Lēmuma par Atklāta konkursa rezultātu pieņemšana un paziņošana

5.2.1. Vispārīgās vienošanās un līguma slēgšanas tiesības iepirkuma priekšmetā tiks piešķirtas ne vairāk kā 3 (trīs) pretendentiem, kuri būs iesnieguši nolikuma un PIL prasībām atbilstošus piedāvājumus ar viszemāko cenu (EUR bez PVN) iepirkuma priekšmetā. 
5.2.2. Visi pretendenti tiek rakstveidā informēti par Atklāta konkursa rezultātu 3 (trīs) darbdienu laikā no lēmuma par vispārīgās vienošanās un Līguma slēgšanas tiesību piešķiršanu Atklātā konkursā pieņemšanas dienas.

5.2.3. Ja iesniegti nolikumā noteiktajām prasībām neatbilstoši piedāvājumi vai vispār nav iesniegti piedāvājumi, iepirkuma komisija pieņem lēmumu izbeigt Atklātu konkursu un 3 (trīs) darbdienu laikā pēc tam, kad pieņemts šajā punktā minētais lēmums, iesniedz publicēšanai Iepirkumu uzraudzības birojam paziņojumu par Atklāta konkursa rezultātu un informē visus pretendentus par visiem iemesliem, kuru dēļ iepirkuma procedūra tiek izbeigta.

5.2.4. Iepirkuma komisija var jebkurā brīdī pārtraukt Atklātu konkursu, ja tam ir objektīvs pamatojums. Pasūtītājs triju darbdienu laikā pēc tam, kad pieņemts lēmums pārtraukt Atklātu konkursu, sagatavo un publicē publikāciju vadības sistēmā informāciju par Atklāta konkursa pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.

5.3. Vispārīgās vienošanās un piegādes līgumu slēgšana 

5.3.1. Pasūtītājs slēdz vispārīgo vienošanos un līgumu ar ne vairāk kā 3 (trim) pretendentiem, kuriem, saskaņā ar nolikumā un PIL noteikto kārtību, ir piešķirtas vispārīgās vienošanās un līguma slēgšanas tiesības Atklāta konkursa iepirkuma priekšmetā, saskaņā ar PIL 60.panta sesto daļu - ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem. Vispārīgā vienošanās un līgums tiek sagatavots, pamatojoties uz iepirkuma komisijas lēmumu par vispārīgās vienošanās un līguma slēgšanas tiesību piešķiršanu un pretendentu, kuriem piešķirtas vispārīgās vienošanās un līguma slēgšanas tiesības, iesniegtajiem piedāvājumu Atklātā konkursā.

5.3.2. Pretendentiem, kuriem piešķirtas vispārīgās vienošanās slēgšanas tiesības Atklātā konkursā, vispārīgā vienošanās un līgums jāparaksta 5 (piecu) darbdienu laikā no Pasūtītāja nosūtītā uzaicinājuma to parakstīt (arī e-pasta veidā) nosūtīšanas dienas. Ja norādītajā termiņā minētais pretendents neparaksta vispārīgo vienošanos un līgumu, tas tiek uzskatīts par atteikumu slēgt vispārīgo vienošanos un līgumu. Pasūtītājs var noteikt arī garāku parakstīšanas termiņu.

5.3.3. Vispārīgā vienošanās fiksē katra izraudzītā pretendenta piedāvāto Preču vienas vienības cenu, kas ir noteiktā cena, par kādu attiecīgais pretendents var piegādāt Preci visā vispārīgās vienošanās laikā.
5.3.4. Pēc iepirkuma komisijas pieprasījuma piegādātāju apvienība, attiecībā, uz kuru pieņemts lēmums par līguma slēgšanas tiesību piešķiršanu, saskaņā ar PIL 13.panta sesto daļu pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu. 

5.3.5. Ja izraudzītais pretendents atsakās slēgt vispārīgo vienošanos ar Pasūtītāju, Pasūtītājs var pieņemt lēmumu slēgt vienošanos ar nākamo pretendentu, kurš ir atbilstošs nolikumā un PIL noteiktajām prasībām un kura piedāvājums atbilst nolikuma prasībām un ir nākamais piedāvājums ar viszemāko cenu (EUR bez PVN).

5.3.6. Pasūtītājs pēc tam, kad noslēgta vispārīgā vienošanās vai pieņemts lēmums par Atklāta konkursa izbeigšanu vai pārtraukšanu, sagatavo un iesniedz publicēšanai publikāciju vadības sistēmā paziņojumu par līguma slēgšanas tiesību piešķiršanu saskaņā ar PIL 29.pantu un ievieto savā pircēja profilā vispārīgās vienošanās un līguma pamattekstu saskaņā ar PIL 60.panta desmito daļu. Pasūtītājs paziņojumu par līguma slēgšanas tiesību piešķiršanu var iesniegt publicēšanai attiecībā uz iepirkuma priekšmetu.

5.3.7. Desmit darbdienu laikā pēc tam, kad stājas spēkā vispārīgās vienošanās vai līguma grozījumi, Pasūtītājs savā pircēja profilā ievieto attiecīgi vispārīgās vienošanās vai līguma grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības. 

5.3.8. Vispārīgās vienošanās un tās grozījumu teksts ir pieejams pircēja profilā vismaz visā vienošanās darbības laikā, bet ne mazāk kā 36 mēnešus pēc vispārīgās vienošanās spēkā stāšanās dienas.

6. IEPIRKUMA KOMISIJA 

6.1. Iepirkuma komisijas tiesības:

6.1.1.
Pieprasīt precizēt piedāvājumā iesniegto informāciju un sniegt detalizētus paskaidrojumus.

6.1.2.
Pārbaudīt visu pretendenta sniegto ziņu patiesumu.

6.1.3.
Pieaicināt iepirkuma komisijas darbā ekspertus ar padomdevēja tiesībām.

6.1.4.
Pieprasīt no pretendenta informāciju par piedāvājuma cenas veidošanās mehānismu.

6.1.5.
Noraidīt nepamatoti lētu piedāvājumu.

6.1.6.
Veikt citas darbības saskaņā ar PIL, citiem normatīvajiem aktiem un Atklāta konkursa nolikumu.

6.1.7.
Ja iepirkuma komisijai rodas šaubas par pretendenta piedāvājumā sniegto informācijas patiesumu vai dokumenta kopijas autentiskumu, tai ir tiesības pieprasīt, lai pretendents apstiprina informācijas patiesumu un/vai uzrāda apstiprinoša dokumenta oriģinālu vai iesniedz apliecinātu dokumenta kopiju.

6.1.8.
Noraidīt pretendenta piedāvājumu, ja pretendents maina piedāvājumā norādīto informāciju jebkurā piedāvājuma vērtēšanas posmā.
6.1.9.
Pasūtītājam ir tiesības pārtraukt Atklātu konkursu vai tā pozīciju un neveikt darījumu (neslēgt iepirkuma līgumu vai vispārīgo vienošanos (ja attiecināms)) ar pretendentu, ja netiek saņemta iepriekšēja Padomes piekrišana Pasūtītāja statūtos noteiktajos gadījumos, kā arī, ja netiek saņemta iepriekšēja Pasūtītāja valdes un dalībnieku sapulces piekrišana, papildu normatīvajiem aktiem norādītajiem un Pasūtītāja statūtos noteiktajiem gadījumiem.
6.2. Iepirkuma komisijas pienākumi:

6.2.1.
Nodrošināt Atklāta konkursa norisi un dokumentēšanu.

6.2.2.
Nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem.

6.2.3.
Pēc piegādātāju pieprasījuma normatīvajos aktos noteiktajā kārtībā sniegt informāciju par Atklāta konkursa nolikumu.

6.2.4.
Vērtēt pretendentus un to iesniegtos piedāvājumus saskaņā ar PIL un Atklāta konkursa nolikumu, izvēlēties piedāvājumu vai pieņemt lēmumu par Atklāta konkursa izbeigšanu, neizvēloties nevienu piedāvājumu.

6.2.5.
Veikt citas darbības saskaņā ar PIL, citiem normatīvajiem aktiem un Atklāta konkursa nolikumu.

7. PRETENDENTA TIESĪBAS UN PIENĀKUMI

7.1. Pretendenta tiesības:

7.1.1.
Laikus pieprasīt iepirkuma komisijai papildu informāciju par Atklāta konkursa nolikumu, iesniedzot rakstisku pieprasījumu.

7.1.2.
Rakstiski pieprasīt Atklāta konkursa nolikuma izsniegšanu elektroniskā formā izmantojot elektronisko pastu.

7.1.3.
Veidot piegādātāju apvienības un iesniegt vienu kopēju piedāvājumu Atklātā konkursā.

7.1.4.
Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

7.1.5.
Veikt citas darbības saskaņā ar PIL, citiem normatīvajiem aktiem un Atklāta konkursa nolikumu.

7.2. Pretendenta pienākumi:

7.2.1.
Lejupielādējot vai saņemot Atklāta konkursa nolikumu piegādātājs apņemas sekot līdzi turpmākajām izmaiņām Atklāta konkursa nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas EIS https://www.eis.gov.lv/EKEIS/Supplier/Organizer/309 e-konkursu apakšsistēmā.

7.2.2.
Sniegt patiesu informāciju.

7.2.3.
Rakstveidā, iepirkuma komisijas norādītajā termiņā, sniegt atbildes un paskaidrojumus uz iepirkuma komisijas uzdotajiem jautājumiem par piedāvājumu.

7.2.4.
Pēc iepirkuma komisijas pieprasījuma, iepirkuma komisijas norādītajā termiņā, rakstveidā sniegt informāciju par pretendenta piedāvājuma finanšu piedāvājumā norādītās cenas veidošanās mehānismu.

7.2.5.
Katrs pretendents līdz ar piedāvājuma iesniegšanu apņemas ievērot visus Atklāta konkursa nolikumā minētos noteikumus kā pamatu Atklāta konkursa izpildei.

7.2.6.
Veikt citas darbības saskaņā ar PIL, citiem normatīvajiem aktiem un Atklāta konkursa nolikumu.

8. CITI NOTEIKUMI

8.1.
Citas saistības attiecībā uz Atklāta konkursa norisi, kas nav atrunātas šajā nolikumā, nosakāmas saskaņā ar Latvijas Republikā spēkā esošiem normatīvajiem aktiem.

8.2.
Atklāta konkursa nolikums sastādīts un apstiprināts latviešu valodā, ar pielikumiem un EIS e-konkursu apakšsistēmā Atklāta konkursa sadaļā publicētām datnēm, kas ir nolikuma neatņemamas sastāvdaļas:
1. pielikums – Pieteikums;
2. pielikums – Tehniskā specifikācija (Tehniskā un finanšu piedāvājuma forma);

3. pielikums - Vispārīgās vienošanās un līguma projekts;
4. pielikums – Apliecinājums par neatkarīgi sagatavotu piedāvājumu.
Komisijas priekšsēdētāja 







D. Gailīte
� Informāciju par to, kā ieinteresētais piegādātājs var reģistrēties par Nolikuma saņēmēju sk. �HYPERLINK "https://www.eis.gov.lv/EIS/Publications/PublicationView.aspx?PublicationId=883"�https://www.eis.gov.lv/EIS/Publications/PublicationView.aspx?PublicationId=883�





20

